
బెంగళూరు (ఆంధ్రజ్యోతి): హిందూస్తాన్ ఏరోనాటిక్స్ లిమిటెడ్ (హెచ్ఎఎల్) చైర్మన్, మేనేజింగ్ డైరెక్టర్ టి సువర్ణరాజు... హాక్ ఐ విమానంలో ప్రయాణించారు. ఏరో ఇండియా ప్రదర్శనలో భాగంగా శుక్రవారం వింగ్ కమాండర్ ప్రత్యూష్ అవస్థితో కలిసి సువర్ణ రాజు కొద్ది సేపు చక్కర్లు కొట్టారు. ఈ హాక్ విమానాన్ని హెచ్ఎఎల్ అత్యాధునికీకరించిన సంగతి విదితమే. అలాగే సంస్థ రూపొందించిన హెచ్టిటి 40 విమానంలో కూడా సువర్ణ రాజు ప్రయాణించారు. ఈ రెండు అత్యాధునిక విమానాల్లో ప్రయాణించిన తొలి తెలుగువాడిగా సువర్ణ రాజు అరుదైన ఖ్యాతిని సొంతం చేసుకున్నారు. అనంతరం ఆయన మాట్లాడుతూ.. హాక్-ఐను రూపొందించిన ఘనత హెచ్ఎఎల్కు దక్కడం అదృష్టమని అన్నారు. తాను ప్రయాణించిన హాక్ ఐ వందవ విమానమని ఆయన తెలిపారు.

bengaluru (aandhrajyoti): hindustan aeronatics limited (hachl) chairman, managing director ti suvarnaraju... haak ai vimaanamlo prayaaninchaaru. ero india pradarsanalo bhagamga sukravaaram ving commander pratyush avasthitho kalisi suvarna raju koddi sepu chakkarlu kottaru. ee haak vimaanaanni hachl atyaadhunikeekarinchina sangati viditame. alaage samstha roopondinchina hechtiti 40 vimaanamlo kuudaa suvarna raju prayaaninchaaru. ee rendu atyaadhunika vimaanaallo prayaaninchina toli teluguvaadigaa suvarna raju arudaina khyatini sontam chesukunnaru. anantaram aayana maatlaadutuu.. haak-ainu roopondinchina ghanata hachlku dakkadam adrushtamani annaru. taanu prayaaninchina haak ai vandava vimanamani aayana telipaaru.